Na slávnostnom otvorení školského roku sa zúčastní v Základnej škole Milana Mravca v Rakovej. Okrem toho bude diskutovať s učiteľmi školy a zavíta aj do tried prvého ročníka, kde rozdá novým školákom balíčky s darčekmi. Darčeky prvákom bude Čaplovič rozdávať aj v Základnej škole s materskou školou v Starej Bystrici. "Následne minister slávnostne otvorí priestory zrekonštruovanej telocvične a bude diskutovať s pedagógmi školy," informoval tlačový odbor rezortu školstva.
Do školských lavíc by malo v novom školskom roku zasadnúť viac ako 54-tisíc prváčikov. Odklad dostalo zhruba 4,5-tisíca detí, takmer tritisíc detí nastúpi do nultého ročníka. Približne 1 300 detí si prvý ročník zopakuje. Do školy by malo 2. septembra nastúpiť 690-tisíc žiakov základných a stredných škôl. Svoje brány by malo otvoriť 2 400 základných a približne 860 stredných škôl.